b'\n_START_ARTICLE_\nBlack Marsh\n_START_PARAGRAPH_\nBlack Marsh\xc2\xa0\xe2\x80\x93 provincija Tamriel \xc5\xbeemyno pietry\xc4\x8diuose, kurios teritorijoje vyksta The Elder Scrolls serijos \xc5\xbeaidim\xc5\xb3 veiksmas. Ji ribojasi su Cyrodiil ir Morrowind provincijomis. Beveik vis\xc4\x85 provincijos teritorij\xc4\x85 u\xc5\xbeima pelk\xc4\x97s. Black Marsh apgyvendinta argoni\xc5\xb3 ras\xc4\x97s atstovais ir judan\xc4\x8diais med\xc5\xbeiais Hist.\n_START_SECTION_\nIstorija\n_START_PARAGRAPH_\nBlack Marsh tamsi\xc5\xb3j\xc5\xb3 pelki\xc5\xb3 kupina provincija, daugelis Tamriel \xc5\xbeemyno istorik\xc5\xb3 j\xc4\x85 vadina dvokian\xc4\x8dia ir pilna drie\xc5\xbe\xc5\xb3 \xc5\xbeeme, ta\xc4\x8diau ir \xc5\xa1i \xc5\xbeem\xc4\x97 turi savo istorij\xc4\x85\xe2\x80\xa6_NEWLINE_Pirmieji provincijoje gyveno tik protingieji med\xc5\xbeiai Hist, kurie mok\xc4\x97jo jud\xc4\x97ti ir jausti jausmus, ta\xc4\x8diau d\xc4\x97l karo Ehlnofey didel\xc4\x97 j\xc5\xb3 dalis buvo i\xc5\xa1naikinta. Ankstyvosios eros laikotarpiu \xc4\xaf Black Marsh atvyko gyventi argoni\xc5\xb3 ras\xc4\x97, provincij\xc4\x85 prad\xc4\x97jo vadinti Argonijos vardu._NEWLINE_Pirmosios eros 2811\xc2\xa0m. \xc4\xafvyko konfliktas su Tamriel imperij\xc4\x85, argoni\xc5\xb3 gentys u\xc5\xbepuol\xc4\x97 imperijos provincij\xc4\x85 Cyrodiil, m\xc5\xab\xc5\xa1iuose nukent\xc4\x97jo tik argoniai. Kilo hipotez\xc4\x97 d\xc4\x97l Morrowind provincijos archyvuose rastos informacijos, kad argonius pirmieji puol\xc4\x97 imperijos pakalikai, nes Black Marsh gentys trukd\xc4\x97 visapusi\xc5\xa1kai imperijos pl\xc4\x97trai._NEWLINE_Pirmosios eros 2837\xc2\xa0m. Black Marsh provincija geranori\xc5\xa1kai tapo imperijos dalimi, ta\xc4\x8diau Morrowind archyv\xc5\xb3 teiginiais Black Marsh buvo u\xc5\xbegrobta, \xc4\xaf provincij\xc4\x85 prad\xc4\x97jo pl\xc5\xabsti kitos ras\xc4\x97s ir imperijos valdininkai. D\xc4\x97l imperijos \xc4\xafsiver\xc5\xbeimo, Black Marsh provincijos \xc5\xbeem\xc4\x97se kategori\xc5\xa1kai pasikeit\xc4\x97 ekonomikos lygis, kadangi ma\xc5\xbei valstie\xc4\x8di\xc5\xb3 \xc5\xabkiai buvo pakeisti \xc4\xaf masinius jav\xc5\xb3 \xc5\xabkius, prasid\xc4\x97jo prekyba vergais ir tradicin\xc4\x97s preki\xc5\xb3 transportavimo formos tapo u\xc5\xbesienieti\xc5\xa1komis._NEWLINE_Antrosios eros 560\xc2\xa0m. provincijoje kilo baisi Khahaten liga, kuri Black Marsh teritorijoje suk\xc4\x97l\xc4\x97 s\xc4\x85my\xc5\xa1\xc4\xaf. D\xc4\x97l ligos \xc5\xbeuvo daug argoni\xc5\xb3, tod\xc4\x97l prasid\xc4\x97jo emigracija i\xc5\xa1 Black Marsh provincijos. Liga tapo gydoma tik po 40 met\xc5\xb3._NEWLINE_Tre\xc4\x8diosios eros laikotarpiu argoni\xc5\xb3 kariuomen\xc4\x97 u\xc5\xbepuol\xc4\x97 Morrowind provincij\xc4\x85, prasid\xc4\x97jo kruvinas karas tarp argoni\xc5\xb3 ir dunmer\xc5\xb3. Argoniai kar\xc4\x85 pralaim\xc4\x97jo, bet jie sugeb\xc4\x97jo nu\xc5\xbeudyti \xc4\xaftaking\xc4\x85 dunmer\xc5\xb3 prekiautoj\xc4\x85 Roris, Rorio mirtis dunmerams u\xc5\xbeieb\xc4\x97 ilg\xc4\x85 neapykant\xc4\x85 argoniams._NEWLINE_Tre\xc4\x8diosios eros pabaigoje prekyba vergais u\xc5\xbedraud\xc4\x97 ir argoni\xc5\xb3 gyvenimas tapo lengvesnis, ta\xc4\x8diau daug Black Marsh provincijos gyventoj\xc5\xb3 jau buvo i\xc5\xa1ve\xc5\xbeta \xc4\xaf kitas provincijas\xe2\x80\xa6\n_START_SECTION_\nGeografija\n_START_PARAGRAPH_\nBlack Marsh provincijoje didel\xc4\x99 teritorij\xc4\x85 u\xc5\xbeima tamsiosios pelk\xc4\x97s, ta\xc4\x8diau jose gausu augalijos ir gyv\xc5\xabnijos. Provincijos vakaruose Topal j\xc5\xabra, o rytuose Padomaic. Black Marsh daug \xc5\xa1vari\xc5\xb3 upi\xc5\xb3 ir kit\xc5\xb3 vandens \xc5\xa1altini\xc5\xb3. Provincijos mi\xc5\xa1kuose laksto pavojingi ir nuodingi \xc5\xbev\xc4\x97rys.\n_START_SECTION_\nPolitin\xc4\x97 sistema\n_START_PARAGRAPH_\nBlack Marsh provincijoje monarchin\xc4\x97 politin\xc4\x97 sistema. Daugelis provincijos gyventoj\xc5\xb3 jos nem\xc4\x97gsta.\n_START_SECTION_\nEkonomika\n_START_PARAGRAPH_\nBlack Marsh provincija yra turtinga savo gamtiniais i\xc5\xa1tekliais ir maisto produkt\xc5\xb3 eksportu (gr\xc5\xabdai, m\xc4\x97sa).'